Document ID: /roh_data/filtered/fineweb-2-filterrobots_roh.jsonl.gz/13293

L'exposiziun da commerzi e mastergn a Glion ILHGA vegn spustada. Quai malgrà bleras annunzias d'expositurs, scriva il comité d'organisaziun da la ILHGA.
Sin fundament da la situaziun actuala na dettia nagina segirtad da planisaziun ed uschia na saja per il comité d'organisaziun il mument betg pussaivel da pudair garantir in'exposiziun cun success, scriva l'organisaziun. Plinavant saja impurtant als organisaturs che la protecziun da la sanadad dals participants e dals visitaders saja garantida.
Enstagl da l'october 2020 haja la 14avla ILHGA uss lieu dals 14 fin ils 17 d'october 2021.